
	[bookmark: nev]SZABÓ ZSÓFIA
Jogász
Osztatlan, 9. félév
Miskolci Egyetem
Állam- és Jogtudományi Kar
	






Témavezető:
	Dr. Barta Judit
egyetemi docens, ME ÁJK




Új hangok a régi nótában: A vállalkozási szerződések közös szabályai az új Polgári Törvénykönyvben

Az újonnan elfogadott Polgári Törvénykönyv megreformálta a vállalkozási szerződések szabályanyagát. Egyes rendelkezések beépültek a kötelmi közös szabályokba, mások az altípusokból a vállalkozási szerződések közös szabályaiba, megint mások pedig végképp eltűntek. Változott az altípusok rendszere és száma is, az építési és szerelési altípusok összevonása ellenére növekedett számuk. A közös szabályok között régi és új "hangokkal" is találkozunk. A magánjogi kódex anyaga mellett egyre hangsúlyosabb szerepet kap a közjogi szabályozás. Az utóbbi években e területen a közjogi - az illetékes tárca, a Belügyminisztérium által kimunkált - szabályozás tört előre, behatolva a magánjog területére is, érdemi részt hasítva ki az addig a Ptk. által rendezett jogintézményekből. A minisztérium a karmesteri pálcát magához ragadva az új Ptk. vállalkozási szerződésekre vonatkozó szabályanyagát mintegy harmadára csökkentette, ugyanakkor többszörösére duzzasztotta a közjogi szabályanyagba ágyazott magánjogi rendelkezéseket, ezzel egy többszintű és inkoherens joganyagot hozva létre: Ptk., közjogi törvények és kormányrendeletek. A dolgozat célja bemutatni e változásokat, részletesen elemezni az újdonságokat, megvizsgálni azt, hogy milyen mértékben bújik meg a kimunkált bírói gyakorlat a változások mögött, és megvizsgálni a magánjogi kódex, továbbá a közjogi szabályok egymáshoz való viszonyát, illeszkedését.



